Мерейің үстем болсын, ұстазым !

Учитель-это звучит гордо!

Ұстаздық - ұлы қызмет. Балаларды білім нәрімен сусындатып, тұла бойына ізгілікті дарытып, қаншама жанның болашағына жол ашатын ұлы жан. Мәртебелі мамандық иелеріне құрмет көрсету қа­шан да басты парызымыз болмақ. Осы орайда мұғалімдер күні мерекесіне арналған " Мерейің үстем болсын, ұстазым !" атты іс-шара «М.Ғабдуллин атындағы жалпы білім беретін орта мектеп» КММ жанындағы интернат жатақханасында өтті. Мерекелік шарада интернат оқушылары тәрбиешілер мен ұстаздар қауымына арнап жылы лебіздер айтып, әсем әндер мен билер арнады.

   - Ұстаз - ұлағатты есім. Кез келген қоғамда ұстаздың ұлы міндетіне баға жетпейді. "Адам бойындағы барлық жақсылық мұғалімнен тарайды" - деп ұлы Абай атамыз баға берген екен. Ұлт болашағы сапалы білімді, өнегелі, жан-жақты, тәрбиелі жастардың қолында. Ұстаз - шәкірт бойынан асыл ой, адамгершілік пен ұлттық сана-сезімді қалыптастыратын тәрбиеші. Ел болашағын сеніп тапсыратын, тәуелсіз Қазақстанның әрбір аймағына үлес қосатын өскелең ұрпақты тәрбиелейтін кемел тұлға. Сондықтан да мұғалімдер күнінің қоғамда орны бөлек, ең ұлық мерекелердің бірі болып саналатындықтан интернат ұжымы атынан сүйікті ұстаздарымызды осы бір айтулы оқиғамен шын жүректен құттықтаймыз. Сіздерге денсаулық, бақ-береке тілейміз. Шәкірттеріңіз биік шындардан көрініп, еңбектерініңіз ақтала берсін демекпіз !